cyanic-selkie/wikianc huggingface dataset:
মেকআপ সেক্স
মেকআপ সেক্সকে রোমান্টিক দ্বন্দ্ব থেকে উদ্ভূত যৌন আকাঙ্ক্ষা বৃদ্ধির জন্য দায়ী করা হয়। সম্পর্কের মধ্যে বিরোধের পরে, উত্তেজনার হস্তান্তর ঘটতে পারে যা ক্ষোভকে উত্তেজনায় স্থানান্তর করে। বিশেষজ্ঞরা মেকআপ সেক্সের দৃষ্টিভঙ্গির সাথে একমত নন, কেউ কেউ বিশ্বাস করেন যে, মেকআপ সেক্স অসুস্থ কারণ এটি "লড়াই, নাটক এবং সাধারণত খারাপ আচরণের" পুরস্কার স্বরুপ। যৌন বিশেষজ্ঞ এবং টেলিভিশন ব্যক্তিত্ব জেসিকা ও'রেলি মেকআপ সেক্সকে ইতিবাচক হিসাবে বর্ণনা করেছেন, কারন এটি বিরোধ নিষ্পত্তি করে যা কেবল যৌনতার মাধ্যমেই সমাধান করা যায়। মেকআপ সেক্স আরও তীব্র হতে পারে, কারণ এটি অন্তর্নিহিত সংবেদনগুলি অবমুক্ত করতে সহায়তা করে।
ব্রেকআপ সেক্স
মেকআপ সেক্সকে প্রায়শই পুনর্মিলনের একটি রূপ হিসাবে দেখা হলেও ব্রেকআপ সেক্সকে "আলাদা হয়ে যাবার আগে 'শেষ' একটা হুররের মতো'' বর্ণনা করা হয়েছে। উভয়েরই ইতিবাচক এবং নেতিবাচক পরিণতি হতে পারে। ব্রেকআপ সেক্স "গণ্ডিকে বিভ্রান্ত করতে পারে এবং অনিবার্য বিচ্ছেদ স্থগিত করতে পারে"।
ব্যান্ডিট কুইন
ব্যান্ডিট কুইন হল ভারতীয় লেখক মালা সেন রচিত ইন্ডিয়া'স ব্যান্ডিট কুইন: দ্য ট্রু স্টোরি অফ ফুলন দেবী বইতে বর্ণিত ফুলন দেবীর জীবনের উপর ভিত্তি করে ১৯৯৪ সালের একটি ভারতীয় জীবনীমূলক চলচ্চিত্র। এটি পরিচালনা করেছিলেন শেখর কাপুর এবং ছবির শিরোনাম চরিত্রে অভিনয় করেছিলেন সীমা বিশ্বাস। এর সংগীত পরিচালনা করেছিলেন ওস্তাদ নুসরাত ফাতেহ আলী খান। ছবিটি হিন্দিতে সেরা পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার, সেরা চলচ্চিত্রের জন্য ফিল্মফেয়ার সমালোচকদের পুরস্কার এবং সেই বছরের সেরা নির্দেশনা পুরস্কার জিতেছিল। ১৯৯৪ কান ফিল্ম ফেস্টিভালে ডিরেক্টরদের পাক্ষিক বিভাগে ছবিটি মুক্তি পেয়েছিল, এবং এডিনবার্গ ফিল্ম ফেস্টিভ্যালে প্রদর্শিত হয়েছিল।  ছবিটি ৬৭তম একাডেমি পুরস্কার প্রদান অনুষ্ঠানে সেরা বিদেশী ভাষা চলচ্চিত্রের জন্য ভারতীয় প্রবেশ হিসাবে নির্বাচিত হয়েছিল, কিন্তু মনোনীত হয়নি।
ঘটনা
১৯৬৮ সালের গ্রীষ্মে উত্তর প্রদেশের একটি ছোট্ট গ্রামে ছবিটি শুরু হয়। একুশ বছর বর্ষীয় এক পুট্টিলালের (আদিত্য শ্রীবাস্তব) সঙ্গে ফুলনের বিবাহ হয়েছিল। যদিও সেই সময়ে বাল্যবিবাহের রীতি প্রচলিত ছিল, তবে ফুলনের মা মুলা (সাবিত্রী রেকওয়ার) এই বিবাহে আপত্তি জানিয়েছিল। ফুলনের বয়স্ক বাবা দেবীদিন (রামচরণ নির্মলকার) সংস্কৃতি মেনে ফুলনকে পুট্টিলালের সাথে বিদায় দিয়েছিল।
তানজং কাতং দূর্গ
ইতিহাস
ঔপনিবেশিক প্রকৌশলী ও স্ট্যাম্পফোর্ড রোডে সিঙ্গাপুর ইতিহাস জাদুঘরের স্থপতি হেনরি এডওয়ার্ড ম্যাককালাম ১৮৭৯ খ্রিস্টাব্দে তানজং কাতং দূর্গের নকশা তৈরী ও নির্মাণকাজ সম্পন্ন করেন। ব্রিটিশ ইস্ট ইন্ডিয়া কেম্পানীর স্যার স্টামফোর্ড র্যাফেল কর্তৃক ১৮১৯ খ্রিস্টাব্দে প্রতিষ্ঠিত কৌশলগতভাবে গুরুত্বপূর্ণ স্থানে অবস্থিত উপনিবেশ নেদারল্যান্ডস ও রাশিয়ার মত ইউরোপীয় শক্তিগুলো আক্রমণ করতে পারে, ব্রিটিশদের এই দুঃশ্চিন্তার প্রতিফলন ঘটেছে এই দূর্গটি নির্মাণে।
ব্যান্ডিট কুইন
ঘটনা
১৯৭৯ সালের মে মাসে, ফুলনকে বাবু গুজ্জর (অনিরুদ্ধ আগরওয়াল) অপহরণ করে। গুজ্জর ছিল নির্মম এবং শিকারী মানুষ। যদিও গুজ্জরের লেফটেন্যান্ট বিক্রম ফুলনের প্রতি সহানুভূতিশীল ছিল, গুজ্জর নির্বিচারে নৃশংসতার সাথে ফুলনকে লাঞ্ছিত করতে থাকে। শেষপর্যন্ত একদিন ধর্ষণরত অবস্থায় বিক্রম তাকে দেখে ফেলে এবং তার মাথায় গুলি করে। বিক্রম দলের নেতা হয়ে ওঠে, এবং ফুলানের প্রতি তার সহানুভূতি অবশেষে পারস্পরিক শ্রদ্ধাশীল পরিপক্ব প্রাপ্তবয়স্ক সম্পর্কের হয়ে ওঠে। এই সময়ে, ফুলন পুনরায় তার প্রাক্তন স্বামী পুট্টিলালের কাছে যায়, এবং বিক্রমের সহায়তায় তাকে অপহরণ করে। ফুলন নিজের ধর্ষণ ও নির্যাতনের ন্যায়বিচার আদায় করতে তাকে মারধর করে।
ঠাকুর শ্রী রাম (গোবিন্দ নামদেও) কারাগার থেকে মুক্তি না পাওয়া পর্যন্ত সবকিছু ঠিকঠাক চলছিল। ঠাকুর শ্রী রাম ছিল বাস্তবিক দলনেতা (পূর্ববর্তী গুজ্জরদের নেতা)। শ্রী রাম তার দলে ফিরে আসে এবং বিক্রম তাকে শ্রদ্ধার সাথে গ্রহণ করে। কিন্তু শ্রী রাম বিক্রমের সমতাবাদী নেতৃত্বে মেনে নিতে পারেনি এবং ফুলনের প্রতি লোভী হয়ে পড়ে। ১৯৮০ সালের আগস্টে, শ্রী রাম বিক্রমকে হত্যা করায়, ফুলনকে অপহরণ করে এবং তাকে বেহমাই গ্রামে নিয়ে আসে। ফুলনকে শ্রী রাম এবং দলের বাকী সদস্যরা বার বার ধর্ষণ এবং মারধর করে। শ্রী রামের পূর্বের অগ্রগতিকে "অসম্মান" করা এবং সবার সমান হবার সাহস দেখানোর শাস্তি হিসাবে ফুলনের ওপর এই অত্যাচারগুলি ঘটে। চূড়ান্ত অপমানকর শাস্তি ছিল তাকে নগ্ন করা হয়েছিল, বেহমাইয়ের চারপাশে ঘোরানো হয়েছিল, মারধর করা হয়েছিল এবং কুয়ো থেকে জল আনতে পাঠানো হয়েছিল (গ্রামের সকলের সামনে দিয়ে)।
ফুলন তার নতুন দলকে সাহস, উদারতা এবং বুদ্ধি দিয়ে নেতৃত্ব দেয়। তার মজুদ এবং সঙ্গে তার কিংবদন্তি বৃদ্ধি পেতে থাকে। সে ডাকাত রাণী ফুলন দেবী হিসাবে পরিচিত হয়। ১৯৮১ সালের ফেব্রুয়ারিতে, বাবা মুস্তাকিম তাকে বেহমাইয়ের একটি বিশাল বিয়ের অনুষ্ঠানের কথা জানায়, যেখানে ঠাকুর শ্রী রাম উপস্থিত থাকবে। বাবা ফুলনকে সতর্ক করে দেয় বড় কিছু না করার জন্য। ফুলন বিয়ের অনুষ্ঠানস্থলকে আক্রমণ করে এবং তার দল বেহমাইয়ের পুরো ঠাকুর বংশের ওপর প্রতিশোধ নেয়। তারা পুরুষদের দাঁড় করিয়ে বেধড়ক মারধর করে। বেশ কয়েকজনকে গুলি করা হয়। বিরাট এই ঘটনাটির ফলে ফুলন নতুন দিল্লির জাতীয় আইন শৃঙ্খলা বলবৎকারী কর্তৃপক্ষের নজরে আসে। শীর্ষ পুলিশ আধিকারিকেরা ফুলনকে ধরার জন্য চেষ্টা চালাতে থাকে, এবং ঠাকুর শ্রী রাম খুব আনন্দের সঙ্গে তাদের সহায়তা করতে এগিয়ে আসে।
ফুলনের দলের অনেক লোক নিহত হয়। তারা শেষ পর্যন্ত কোনও খাদ্য বা জল ছাড়াই চম্বলের রূক্ষ অঞ্চলে লুকিয়ে থাকতে বাধ্য হয়। ফুলন তার বিকল্পগুলি মূল্যায়ন করে এবং আত্মসমর্পণের সিদ্ধান্ত নেয়। তার শর্ত ছিল তার অবশিষ্ট সঙ্গীদের সুরক্ষিত রাখা এবং (বিশেষত মহিলা এবং শিশুদের জন্য) খাদ্য সরবরাহ করা। ১৯৮৩ সালের ফেব্রুয়ারিতে ফুলনের আত্মসমর্পণের মাধ্যমে ছবিটি শেষ হয়। শেষের স্বীকারগুলি থেকে জানা যায় যে তার বিরুদ্ধে সমস্ত অভিযোগ প্রত্যাহার করা হয়েছিল (বেহমাইতে হত্যার অভিযোগ সহ) এবং ১৯৯৪ সালে তাকে মুক্তি দেওয়া হয়েছিল।
বক্স অফিস
ভারতে ছবিটি আয় করেছিল ₹206.7 মিলিয়ন (US$)। মার্কিন যুক্তরাষ্ট্র এবং কানাডায় ছবিটি উপার্জন করেছিল $৩৯৯,৭৪৮ (₹). যৌথভাবে ছবিটির উপার্জন ছিল ₹মিলিয়ন (US$মিলিয়ন)।
ডেইলি স্টার (যুক্তরাজ্য)
ডেইলি স্টার হল একটি দৈনিক ট্যাবলয়েড সংবাদপত্র যা ২ নভেম্বর ১৯৭৮ সাল থেকে যুক্তরাজ্যে সোমবার থেকে শনিবার পর্যন্ত প্রকাশিত হয়। ১৫ সেপ্টেম্বর ২০০২-এ একটি ভগিনী সানডে সংস্করণ, ডেইলি স্টার সানডে একটি পৃথক কর্মীদের সাথে চালু করা হয়েছিল। ৩১ অক্টোবর ২০০৯-এ, ডেইলি স্টার তার ১০,০০০তম সংখ্যা প্রকাশ করে। জন ক্লার্ক কাগজের প্রধান সম্পাদক।
যখন কাগজটি ম্যানচেস্টার থেকে চালু করা হয়েছিল, তখন এটি শুধুমাত্র উত্তর এবং মিডল্যান্ডে প্রচারিত হত। উত্তরে ডেইলি মিরর এবং দ্য সান- এর শক্তি গ্রহণ করার জন্য এক্সপ্রেস নিউজপেপারের ট্রাফালগার হাউসের তৎকালীন মালিকদের দ্বারা এটির ধারণা করা হয়েছিল। ম্যানচেস্টারের গ্রেট অ্যানকোটস স্ট্রিট প্রেসের কম-ক্ষমতা ব্যবহার করারও উদ্দেশ্য ছিল কারণ ডেইলি এক্সপ্রেস প্রচলন হারিয়ে ফেলছিল। ডেইলি স্টার তার প্রথম রাতের ১,৪০০,০০০ প্রিন্ট বিক্রি করে। প্রতিদ্বন্দ্বী দ্য সান এর সাথে প্রতিদ্বন্দ্বিতা করার জন্য এর দাম কয়েক বছর ধরে কমেছে।
ডেইলি স্টার রিচ পিএলসি দ্বারা প্রকাশিত হয়। কাগজটি মূলত খ্যাতিমানদের কথা, খেলাধুলা, এবং সোপ অপেরা এবং রিয়েলিটি টিভি শোগুলির মতো জনপ্রিয় টেলিভিশন অনুষ্ঠানগুলি সম্পর্কে খবর/গসিপের চারপাশে আবর্তিত গল্পগুলির উপর দৃষ্টি নিবদ্ধ করে।
ইতিহাস
ডেইলি স্টার মূলত ১৯৭৮ সালে এক্সপ্রেস নিউজপেপারের অংশ হিসাবে তৈরি করা হয়েছিল প্রিন্টিং প্রেসগুলিকে ব্যবহার করার জন্য যা ডেইলি এক্সপ্রেসের প্রচলন হ্রাসের কারণে ধারণক্ষমতার নিচে চলছিল। এটি ২০০০ সালে নর্দার্ন অ্যান্ড শেল অধিগ্রহণ করে এবং ২০১৮ সালে রিচ পিএলসি -এর কাছে বিক্রি করে।
কালার্স বাংলা সিনেমা
কালার্স বাংলা সিনেমা একটি ভারতীয় টেলিভিশন চ্যানেল যেটিতে বাংলা চলচ্চিত্র প্রচারিত হয়ে থাকে এবং চ্যানেলটির মালিক ভায়াকম ১৮।
তনহুঁ জেলা
তনহুঁ জেলা (तनहुँ जिल्ला, হচ্ছে নেপালের পশ্চিমাঞ্চল বিকাস ক্ষেত্রের গণ্ডকী অঞ্চলের একটি জেলা। দামাউলি হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ৩১৫,২৩৭ জন। অতিতে বান্দিপুর ছিল এই জেলার সদরদপ্তর।
এল পি গ্যাস লিমিটেড
এল পি গ্যাস লিমিটেড বাংলাদেশের রাষ্ট্রীয় মালিকানাধীন একটি পেট্রোলিয়াম কোম্পানী। এর মূল অফিস উত্তর পতেঙ্গা, চট্টগ্রামে অবস্থিত।
ইতিহাস
যমুনা অয়েল কোম্পানি কর্তৃক ১৯৭৭–৭৮ সালে এ কোম্পানিটি গঠন করা হয়। স্থাপনকাল হতে কোম্পানীটি বাংলাদেশ পেট্রোলিয়াম কর্পোরেশন এর একটি প্রকল্প হিসেবে পরিচালিত হয়ে আসছিল। পরবর্তীতে এ প্রকল্পটি “এল পি গ্যাস লিমিটেড” নামে ৩ মার্চ, ১৯৮৩ সালে প্রাইভেট লিমিটেড কোম্পানি হিসেবে নিবন্ধিত হয়। ১৯৮৮ সালে এ প্রতিষ্ঠানটিকে পাবলিক লিমিটেড কোম্পানি হিসেবে ঘোষনা করা হয়। ১৯৯৫ সালে বাংলাদেশ পেট্রোলিয়াম কর্পোরেশন সিলেটের গোলাপগঞ্জ উপজেলায় এলপিজি স্টোরেজ, বটলিং ও ডিষ্ট্রিবিউশন প্রকল্প গ্রহণ করে, যা ১৯৯৮ সালে উৎপাদনে যায়। কৈলাশটিলা এলপিজি প্রকল্পটি ২০০৩ সালে এলপি গ্যাস লিমিটেড চট্টগ্রামের সাথে একীভূত করা হয়।
ব্রাহ্মধর্ম
ব্রাহ্মধর্ম হল ১৯শ শতাব্দীর বাংলার একটি ধর্মীয় আন্দোলন৷ এই আন্দোলন থেকেই সেকালের বাংলার নবজাগরণ, ভারতের স্বাধীনতা আন্দোলনের প্রথম পর্যায় এবং বৃহত্তর ক্ষেত্রে হিন্দু সংস্কার আন্দোলনের সূত্রপাত ঘটে৷ ব্রাহ্মধর্মের অনুগামীরা “ব্রাহ্ম” নামে পরিচিত৷ ব্রাহ্মরা মূলত ভারতীয় বা বাংলাদেশী হন৷ রাজা রামমোহন রায় ব্রাহ্মসমাজ আন্দোলনের প্রথম প্রবক্তা৷ যুক্তিবাদের প্রয়োগের উপর অধিক গুরুত্ব আরোপ করে তিনি হিন্দু ধর্ম ও সামাজিক রীতিনীতিগুলো সংস্কারে উদ্যোগী হয়েছিলেন৷ তিনি নিজে একেশ্বরবাদী ধর্ম ও আধুনিক বিজ্ঞানের দ্বারা অনুপ্রাণিত হন৷
ইতিহাস
রামমোহন রায় ধর্মীয় সত্যের অনুসন্ধানে খোলা মনে সকল প্রধান ধর্মের ধর্মগ্রন্থগুলি অধ্যয়ন করেন৷ তিনি কেবল সংস্কৃত ভাষায় বেদ অধ্যয়নই করেননি, বরং আরবি ভাষায় কুরআন ও হিব্রু ও গ্রিক ভাষায় বাইবেলও পড়েন৷ প্রতিটি ধর্মের মূলনীতিগুলো অধ্যয়ন করে তিনি এই সিদ্ধান্তে উপনীত হন যে, প্রতিটি ধর্মের উদ্দেশ্যই এক৷ তা হল, মানবজাতির নৈতিক পুনর্জাগরণ৷ তাই প্রতিটি ধর্মের নীতিগুলো পরিবর্তিত যুগের পরিপ্রেক্ষিতে ব্যাখ্যা ও পুনরায় পরীক্ষা করে দেখা প্রয়োজন৷ সেই জন্যই তিনি ভেবেছিলেন হিন্দুধর্ম পরিত্যাগ করে অন্য কোনো ধর্ম গ্রহণ করার আবশ্যকতা নেই৷ তিনি প্রতিটি ধর্মের বিশ্বজনীন নীতিশিক্ষাগুলো সংশ্লিষ্ট ধর্মের গোঁড়ামি, আনুষ্ঠানিকতা ও কুসংস্কারগুলো বাদ দিয়ে গ্রহণ করেন৷
১৯০১ সালে ব্রিটিশ ভারতের প্রিভি কাউন্সিল ঘোষণা করে যে, “ব্রাহ্মদের অধিকাংশ হিন্দু নয়৷ তাঁদের নিজস্ব ধর্ম রয়েছে৷”
দেবেন্দ্রনাথের ব্রাহ্মধর্মঃ বা ধর্মীয় ও নৈতিক বিধান ‘ব্রাহ্মধর্মের মৌলিক নীতি’তে পরিণত হয়৷ এই গ্রন্থে ব্রাহ্মদের কর্তব্যগুলো বিবৃত হয়েছে৷ সেই সঙ্গে ব্রাহ্মদের সভা বা উপাসনা সর্বদা ‘১৮৩০ সালের অছি নীতি’গুলির সঙ্গে সামঞ্জস্যপূর্ণ করার ব্যবস্থাও করা হয়েছে৷
মুসলিমদের মিশর বিজয়
মুসলিমদের মিশর বিজয় ৬৪২ সালে সম্পন্ন হয়। এর ফলে তৎকালীন বাইজেন্টাইন সাম্রাজ্যের অংশ মিশর মুসলিমদের হস্তগত হয়। পূর্বে সম্রাট হেরাক্লিয়াস সাসানীয়দের সাথে লড়াই করে এই অঞ্চল জয় করেছিলেন। তার দশ বছর পর মুসলিমরা তা জয় করে। মুসলিমদের মিশর জয়ের পূর্বে বাইজেন্টাইনরা লেভান্ট ও আরব মিত্র গাসানীয় রাজ্য হারায়।
সাইপ্রাসের সাহিত্য
সাইপ্রিয়ট সাহিত্য হল সাইপ্রাসের সাহিত্য যা গ্রীক, তুর্কি, ইংরেজি এবং ফরাসি সহ অন্যান্য ভাষায় রচিত। আধুনিক সাইপ্রিয়ট গ্রীক উপভাষা মূলত আধুনিক গ্রীক উপভাষারই দক্ষিণ-পূর্ব শাখার অন্তর্গত।
প্রাচীন ও মধ্যযুগ
সাইপ্রিয়ট সাহিত্যের প্রাচীন সাহিত্যকর্মের মধ্যে সাইপ্রিয়া শীর্ষক মহাকাব্য টি অন্যতম যা সম্ভবত খ্রিস্টপূর্ব সপ্তম শতাব্দীর শেষের দিকে রচিত এবং স্টেসিনাসকে উৎসর্গ করা হয়েছিল। সাইপ্রিয়ট জেনো অব সিটিয়াম ছিলেন স্টোইক স্কুল অফ ফিলোসফির প্রতিষ্ঠাতা। তাঁর বন্ধু এবং শিষ্য পার্সিয়াস ছিলেন তাঁর অনুসারী।
সাইপ্রাসের সাহিত্য প্রথম দিককার খ্রিস্টান সাহিত্যকেও ধারণ করে। যেমনঃ অ্যাক্ট অব দ্য আপস্টলস (বাইবেলের নিউ টেস্টামেন্ট)।এটি অনুসরণ করেই বার্নাবাস ও পল (প্রেরিত দূত) সেই দ্বীপে ধর্ম প্রচার করেছিলেন এবং এটি ছিল সাইপ্রিয়ট সাহিত্যের অন্তর্ভুক্ত। বাইজেন্টাইন/মধ্যযুগীয় সাইপ্রিয়ট লেখকদের মধ্যে উল্লেখযোগ্যরা হলেনঃ নেপোলিসের লিওটিওস, আলথিডিস এবং কনস্টান্টিনোপলের দ্বিতীয় প্যাট্রিয়ার্ক গ্রেগরি। মধ্যযুগীয় সময়ে সাহিত্যের বাইজেন্টাইন মহাকাব্য, বিশেষত "অ্যাক্রিটিক গান" প্রসার লাভ করেছিল।
মধ্যযুগের অবসান এবং রেনেসাঁ (নবজাগরণ)
মধ্যযুগে কিংডম অব সাইপ্রাসের আইনসমূহ জেরুজালেমের রায় (অ্যাসাইজেস অব জেরুজালেম) নামে পরিচিত ছিল যা তৎকালীন স্থানীয় উপভাষায় রচিত হয়েছিল এবং তার পাশাপাশি ফ্রেঞ্চ ভাষায়ও রচিত হয়েছিল। বিধানগুলি ১৫৩১ সালের আশেপাশে ইতালীয় ভাষায় অনুবাদ করা হয়েছিল এবং সেটিই এখন পর্যন্ত মধ্যযুগীয় আইনের বৃহত্তম সংগ্রহ।
ইতিহাসের লিখনধারা অনুসারে, মধ্যযুগের সবচেয়ে গুরুত্বপূর্ণ রচনাগুলি হল লিওন্টিওস মাখাইরাস এবং জর্জ বোস্ট্রনিয়সের ইতিহাস, গ্রন্থদ্বয় মূলত ফ্রাংকিশ শাসনামল (১১৯১–১৪৮৯) এর সময় রচিত হয়েছিল। আর তাই স্থানীয় উপভাষায় লিখিত হলেও সেগুলিতে বহু ফরাসি শব্দের প্রভাব লক্ষ্য করা যায়।
মধ্যযুগীয় গ্রীক সাইপ্রিয়টে ফ্রাঞ্চেসকো পেত্রারক এবং পোয়েমস ডি’মোর পদ্ধতিতে লিখিত সনেটের বিশাল  সংগ্রহ রয়েছে। ১৬শ শতাব্দী থেকে এগুলো রচনা করা হয়। সেসময় সাইপ্রাস ভেনিস প্রজাতন্ত্রের অধীনে ছিল। এগুলোর মধ্যে বেশ কয়েকটি কবিতা ছিল প্রকৃতপক্ষে পেত্রার্ক, বেমবো, অ্যারিওস্টো এবং সান্নাজ্জারো র লিখিত কবিতার অনুবাদ। উইলিয়াম শেক্সপিয়রের ওথেলো  নাটকটির বেশিরভাগ দৃশ্যই ভেনিসের অধীনস্থ সাইপ্রাসের পটভূমিতে রচিত।
আধুনিক যুগ
সাইপ্রাসের আধুনিক সাহিত্য়িক যারা গ্রীক, তুর্কি এবং ইংরেজিতে তাদের সাহিত্য রচনা করেছেন তাদের উপর একটি বিস্তৃত গবেষণা পাওয়া যায় বাহরিয়ে কামালের লেখা গ্রন্থ- সাইপ্রাস: পোস্টকলোনিয়াল অ্যান্ড  পার্টিশন্ড লিটরেচারস অব প্লেস অ্যান্ড স্পেস (সাইপ্রাস: ঔপনিবেশিক পরবর্তী এবং স্থান ও ভাষায় ছড়িয়ে ছিটিয়ে থাকা সাহিত্য) এ।
গ্রীক ভাষায় রচিত সাইপ্রাসের সাহিত্যের রচয়িতাদের মধ্যে আধুনিক সাহিত্যিকরা হলেনঃ কবি ও লেখক কোস্টাস মন্টিস, কবি কিরিয়াকোস কারালাম্বাইডস, ঔপন্যাসিক প্যানোস আইওনাইডস, কবি মিশালিস প্যাসার্ডিস, কবি / অনুবাদক স্টেফানোস স্টিফানাইডস, লেখক নিকোস নিকোলাইডস, ভৌতিক বিষয়ের লেখক ফিভোস কিপ্রিয়ানো, স্টাইলিয়ানোস অ্যাটেশলিস, লুকিস আক্রিটাস এবং ডিমেট্রিস থ. গটসিস। ডিমিত্রি লিপার্টিস, ভ্যাসিলিস মাইকেলাইডস এবং পাভলোস লিয়াসাইড প্রমুখ হলেন লোককবি যারা মূলত সাইপ্রিয়ট-গ্রীক উপভাষায় কবিতা লিখেছিলেন। স্থানীয় উপভাষাটি লোকগীতি এবং কবিতার জন্য বহুকাল আগে থেকেই ব্যবহৃত হয়ে আসছে যার উদাহরণ হিসেবে উল্লেখযোগ্য হলোঃ τσιαττιστά (যুদ্ধের কবিতা, দ্য ডজন খেলার একটি রূপ) এবং ποιητάρηες (কবি) দের ঐতিহ্য।
তুর্কি ভাষায় রচিত সাইপ্রাসের সাহিত্যের রচয়িতাদের মধ্যে আধুনিক সাহিত্যিকরা হলেনঃ ওসমান তুর্কি, ওজকার ইয়াসিন, নিসা ইয়াসিন, নরমান চাহিত এবং মেহমেত ইয়াসিন। নিসা ইয়াসিন হলেন একজন সাইপ্রিয়ট তুর্কি কবি ও লেখক। তিনি মূলত তুর্কি ভাষায় লেখেন, যদিও তাঁর রচিত বেশিরভাগ গদ্য গ্রীক ও ইংরেজিতে অনুবাদ করা হয়েছে। ২০০২ সালে তাঁর উপন্যাস সিকরেট হিস্টোরি অব স্যাড গার্লস উত্তর সাইপ্রাস এবং তুরস্কে নিষিদ্ধ করা হয়েছিল এবং তাঁকে তুর্কি জাতীয়তাবাদীরা একাধিকবার হুমকি দেয়।  সেভগাল উলুদাগ একজন তদন্তকারী সাংবাদিক যিনি তাঁর পেশায় ভূমিকা রাখার পাশাপাশি হাজার হাজার হারিয়ে যাওয়া সাইপ্রিওটস এর তথ্য উন্মোচনে ভূমিকা রাখেন। তিনিও বেশ কয়েকটি বই রচনা করেছেন। উর্কিয়ে মাইন বালমান বিভিন্ন ঘরানার সাহিত্য লিখেছেন, তবে তাঁর রচনাগুলি বেশিরভাগ রোমান্টিক কবিতা যা কখনো একাকী গ্রামের মেয়ের কাহিনী আবার কখনো গ্রামীণ জীবন এবং দীর্ঘ-দূরত্বের প্রেমের বর্ণনা নিয়ে লিখিত। বালমান তাঁর রচনাগুলো তুরস্কের ইয়েসিলাদা, তুর্ক দিলি, আর তুরকে ডোগ্রু প্রভৃতি সাহিত্য পত্রিকায় প্রকাশ করেছেন।
সাইপ্রাসভিত্তিক লেখক যারা অন্যান্য ভাষায় লিখেছেন তাদের মধ্যে রয়েছে আর্মেনিয়ান সাইপ্রিয়ট কবি নোরা নাদজারিয়ান। বিভিন্ন দেশে স্থায়ী ও অস্থায়ী রাজনৈতিক প্রবাসী সাইপ্রিয়ট লেখকদের বিশ্বে  সাহিত্যে বেড়েই চলেছে। পাশাপাশি বিদেশে জন্ম নেয়া বা বেড়ে ওঠা দ্বিতীয় এবং তৃতীয় প্রজন্মের সাইপ্রিয়ট লেখকরাও নিয়মিতভাবে ইংরেজিতে লেখালেখি করছেন। এদের মধ্যে আন্দ্রিস কউমি, মিরান্ডা হপলারোস, স্টিফেন লাফটন, ক্রিস্টি লেফ্টেরি, ইভ ম্যাকিস, মাইকেল প্যারাসকোস, স্টেল পাভলো এবং স্টেফানোস স্টেফানিডসের মতো লেখকরা রয়েছেন। পল স্টেনিং, লেখক এবং তৃতীয় আর্চবিশপ ম্যাকারিওস ক্রোনিকার পাফোসে থাকেন।
অন্যান্য
বিংশ শতাব্দীতে সাইপ্রাস প্রবাসী লেখকদের জন্য অনুপ্রেরণা এবং সাহিত্য়কর্ম সৃষ্টির স্থান ছিল।
লরেন্স ডুরেল ১৯৫২ সাল থেকে ২৬ আগস্ট থেকে ১৯৫৬ সাল অবধি সাইপ্রাসে ছিলেন এবং সেখানে তাঁর অবস্থানকাল সম্পর্কে বিটার লেমনস বইটি লেখেন, যা ১৯৫৭ সালে তাকে দ্বিতীয় ডাফ কুপার প্রাইজ এনে দেয়।
গ্রীসের নোবেল বিজয়ী লেখক জর্গোস সেফেরিস ভীষণভাবে সাইপ্রাস দ্বারা অনুপ্রাণিত ছিলেন। তিনি এই দ্বীপে গ্রীক কূটনৈতিক মিশনের জন্য কাজ করার সময় তাঁর অন্যতম বিখ্যাত রচনা (লগ বুক তৃতীয় - প্রথমে যার নাম ছিল- সাইপ্রাস, হোয়্যার ইট ওয়াজ অরডেইনড ফর মি...) লিখেছিলেন। ব্রিটিশ ঔপন্যাসিক পল স্টুয়ার্ট ইতোপূর্বে সাইপ্রাসে অবস্থান করেছিলেন এবং এই দ্বীপটি ভিক্টোরিয়া হিসলপের 2015 উপন্যাস দ্য সানরাইজের পটভূমি ছিল।
মাতাল (২০১৮-এর চলচ্চিত্র)
মাতাল ২০১৮ সালের বাংলাদেশী রোমান্টিক অ্যাকশন চলচ্চিত্র। চলচ্চিত্র টি পরিচালনা করেছেন শাহীন সুমন এবং প্রযোজনা করেছেন শরীফ চৌধুরী। এই চলচ্চিত্রে শ্রেষ্ঠাংশে অভিনয় করেছেন সাইমন সাদিক, অধারা খান এবং শিপন মিত্রা। এছাড়া অন্যান্য ভূমিকায় অভিনয় করেছেন মিশা সওদাগর, জয়রাজ সহ আরো অনেকে। চলচ্চিত্রটি ৫ অক্টোবর ২০১৮ সালে দেশের ৮০ টি প্রেক্ষাগৃহে মুক্তি পেয়েছে।
সঙ্গীত
এই চলচ্চিত্রের সঙ্গীত পরিচালনা করেছেন আহমেদ ইমতিয়াজ বুলবুল।
প্রবণতা সূচক
পরীক্ষণ পরিকল্পনায়, প্রবণতা সূচক হলো কোনো পর্যালোচনায় একটি এককের (উদাহরণ: ব্যক্তি, শ্রেণী কক্ষ, বিদ্যালয়) কিছু জানা সহচলকের সাপেক্ষে একটি বিশেষ শর্তে আরোপিত হবার সম্ভাবনা। প্রবণতা সূচক এই সহচলকদের উপর নির্ভর করে বিভিন্ন দলের মধ্যে সমতা এনে নির্বাচন ঝোঁক কমাতে সাহায্য করে।
একটি পরীক্ষনীয় চলকের বা বস্তুর প্রভাব নিরীক্ষণে, ধরা যাক, আমাদের আছে একটি দ্বৈতমানধারী পরীক্ষনীয় চলক T, একটি ফলাফল Y , এবং নেপথ্য চলক X । প্রবণতা সূচক তখন সংজ্ঞায়িত করা হবে পরীক্ষনীয় চলকের শর্তারোপিত সম্ভাবনা হিসেবে, নেপথ্য চলকের সাপেক্ষে:
যদি পরীক্ষনীয় চলকের আরোপন দৈব না হয়, কিন্তু সেটি অন্য চলকদের সাথে অমিশ্রিত থাকে বলে দাবি করা যায়, সেক্ষেত্রে পরীক্ষনীয় চলকের বা বস্তুর প্রভাব যাচাইকরণের একটি নতুন পদ্ধতি হিসেবে প্রবণতা সূচক ধারণাটির উদ্ভাবন করেন Rosenbaum and Rubin (1983)। ধরা যাক Y (0) এবং Y (1) যথাক্রমে নিয়ন্ত্রিত এবং পরিক্ষনীয় চলকের সম্ভাব্য ফলাফলদের চিহ্নিত করে। সেক্ষেত্রে পরিক্ষনীয় চলকের আরোপন (শর্তসাপেক্ষে) অমিশ্রিত যদি পরিক্ষনীয় চলক সম্ভাব্য ফলাফলদের থেকে স্বাধীন হয় X -এর সাপেক্ষে। সংক্ষেপে এভাবে লেখা যেতে পারে -
যেখানে \perp পারিসাংখ্যিক স্বাধীনতা চিহ্নিত করে।
Rosenbaum and Rubin দেখিয়েছেন যে, যদি অমিশ্রণ তত্ব দাবি ঠিক থাকে, তবে
Pearl (2000) দেখিয়েছেন যে একটি সাধারণ চিত্রলেখ মানদন্ড, যাকে পিছনের দিকের দরজা বলে অভিহিত করা হয়, সরবরাহ করে অমিশ্রণ-তত্বের একটি সমকক্ষ সজ্ঞা।
স্বামী ত্রিগুণাতীতানন্দ
স্বামী ত্রিগুণাতীতানন্দ বা সারদা মহারাজ (৩০ জানুয়ারি ১৮৬৫ - ১০ জানুয়ারি ১৯১৫) শ্রীরামকৃষ্ণ পরমহংসদেবের সন্ন্যাসী শিষ্যবর্গের অন্যতম। তার পূর্বাশ্রমের নাম ছিল সারদাপ্রসন্ন মিত্র। রামকৃষ্ণ মঠের বাংলা মাসিক পত্রিকা "উদ্বোধন" তার উদ্যোগে প্রথম প্রকাশিত হয়। পরে স্বামী বিবেকানন্দের উৎসাহে ১৯০২ খ্রীষ্টাব্দে তিনি আমেরিকা গমন করেন এবং সান ফ্রান্সিসকো কেন্দ্রের দায়িত্বভার গ্রহণ করেন। সান ফ্রান্সিসকোয় একটি নূতন ভবনের নির্মাণ (যা পরে "হিন্দু মন্দির" নামে খ্যাত হয়) তার উল্লেখযোগ্য অবদানসমূহের একটি। ১৯১৪ খ্রীষ্টাব্দের ২৭ ডিসেম্বর হিন্দু মন্দিরের বেদির উপর দাঁড়িয়ে রবিবাসরীয় প্রার্থনা করার সময় এক অপ্রকৃতিস্থ ব্যক্তির ছোঁড়া বোমার আঘাতে আহত হয়ে ১৯১৫ খ্রীষ্টাব্দের ১০ জানুয়ারি মৃত্যুবরণ করেন।
প্রারম্ভিক জীবন
সারদাপ্রসন্ন মিত্রের জন্ম বেঙ্গল প্রেসিডেন্সির  চব্বিশ পরগনা জেলার নাওরা গ্রামে তার মাতুলালয়ে। কলকাতার মেট্রোপলিটন ইনস্টিটিউশনের শ্যামবাজার শাখা থেকে এন্ট্রান্স পাশ করেন। স্কুলের প্রধান শিক্ষক  শ্রীশ্রীরামকৃষ্ণকথামৃত'কার মহেন্দ্রনাথ গুপ্তের (শ্রীম) সঙ্গে তিনি দক্ষিণেশ্বরে শ্রীরামকৃষ্ণদেবের কাছে প্রথম যান। শ্রীরামকৃষ্ণের সংসারত্যাগী সন্তানগণের অন্যতম তিনি বরাহনগর মঠে সন্ন্যাসগ্রহণ করে ত্রিগুণাতীতানন্দ নামে আখ্যাত হন। তিনি ছিলেন স্বামী বিবেকানন্দের প্রিয় গুরুভাই।
গণিত শিক্ষা
থাম্ব|হেলসিঙ্কি ইউনিভার্সিটি অব টেকনোলোজিতে একজন প্রভাষক গণিত-বিষয়ক বক্তব্য রাখছেন গণিতের শিক্ষাদান ও শিক্ষাগ্রহণ সম্পর্কিত যাবতীয় পদ্ধতি ও প্রতিষ্ঠিত রেওয়াজ বা রীতিনীতি গণিত শিক্ষা বিষয়ের আওতাধীন। এছাড়া গণিত প্রশিক্ষকেরা শিক্ষাপ্রদান সহজ করে এমন হাতিয়ারের ব্যাপারেও আগ্রহী।
লক্ষ্য
থাম্ব|অঙ্ক করারত অবস্থায় একটি বালক, [[গিনি-বিসাউ, ১৯৭৪ ]] ঐতিহাসিক যুগভেদে বিভিন্ন সংস্কৃতি ও দেশে গণিত শিক্ষা প্রদানকারীরা নানা ধরনের লক্ষ্য অর্জন করতে চেয়েছেন। এগুলির মধ্যে রয়েছে:
একাব্বর হোসেন
একাব্বর হোসেন (১২ জুলাই ১৯৫৬ – ১৬ নভেম্বর ২০২১) বাংলাদেশের রাজনীতিবিদ যিনি টাঙ্গাইল-৭ আসনের পরপর চারবার নির্বাচিত সংসদ সদস্য ছিলেন।
প্রাথমিক জীবন
একাব্বর হোসেন ১২ জুলাই ১৯৫৬ সালে টাঙ্গাইলের মির্জাপুরের পোষ্টকামুরী গ্রামে জন্ম গ্রহণ করেন। তার পিতার নাম ওয়াজউদ্দিন এবং মাতার রেজিয়া বেগম। সরকারী তিতুমীর কলেজে তিনি লেখাপড়া করেন। তিনি ১৯৭৭ সালে ঢাকা বিশ্ববিদ্যালয় থেকে বিএসএস সম্মান ও ১৯৭৮ সালে এমএসএস ডিগ্রী অর্জন করেন।
তার স্ত্রী ঝর্ণা হোসেন। এই দম্পতীর এক ছেলে তাহরীম হোসেন সীমান্ত ও দুই মেয়ে।
রাজনৈতিক জীবন
তিনি ছাত্রজীবন থেকে ছাত্রলীগের রাজনীতির সাথে জড়িত হন। ১৯৭৩ সালে সরকারী তিতুমীর কলেজে পড়াকালীন সময়ে কলেজ শাখা ছাত্রলীগের সাধারণ সম্পাদকের দায়িত্ব পালন করেন। পরে ১৯৭৬ সালে ঢাকা বিশ্ববিদ্যালয়ের মহসীন হল শাখা ছাত্রলীগের সাধারণ সম্পাদক এবং ১৯৭৮ সালে একই হল শাখা ছাত্রলীগের সভাপতির দায়িত্ব পালন করেন।
তিনি মির্জাপুর উপজেলা কেন্দ্রীয় সমবায় সমিতির তিনবার সভাপতির দায়িত্ব পালন করেন। ১৯৯০ সালে তিনি মির্জাপুর উপজেলা পরিষদের চেয়ারম্যান নির্বাচিত হন। তিনি মির্জাপুর উপজেলা আওয়ামী লীগের সাধারণ সম্পাদকের দায়িত্ব পালন করেন।
২০০১ সালে তিনি অষ্টম জাতীয় সংসদ নির্বাচনে বাংলাদেশ আওয়ামী লীগ মনোনীত প্রার্থী হিসেবে টাঙ্গাইল-৭ আসন থেকে সংসদ সদস্য হিসেবে নির্বাচিত হন। পরে ২০০৮, ২০১৪ ও ২০১৮ সালে অনুষ্ঠিত নবম, দশম ও একাদশ জাতীয় সংসদ নির্বাচনে আওয়ামী লীগের প্রার্থী হিসেবে একই আসন থেকে সংসদ সদস্য নির্বাচিত হন।
মৃত্যু
একাব্বর হোসেন ১৬ নভেম্বর ২০২১ সালে ঢাকার সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন। তাকে পোষ্টকামুরী নিজ গ্রামের বাড়ির পারিবারিক কবরস্থানে সমাহিত করা হয়।
আফফান মিতুল
আফফান মিতুল (জন্ম ২ মার্চ ১৯৮৮) একজন বাংলাদেশী চলচ্চিত্র অভিনেতা । তিনি ২০১৪ সালে জাতীয় চলচ্চিত্র পুরস্কার বিজয়ী চলচ্চিত্র নেকাব্বরের মহাপ্রয়াণ দিয়ে আত্মপ্রকাশ করেন, এই চলচ্চিত্রের পর তিনি বেশ কয়েকটি চলচ্চিত্রে অভিনয় করেন। ২০২২ সালে, তিনি জাজ মাল্টিমিডিয়া প্রযোজিত 'ময়না  নামে একটি চলচ্চিত্রে নায়ক চরিত্রে অভিনয় করেছেন। এই সিনেমায় তিনি একজন রকস্টার রনি চরিত্রে অভিনয় করছেন। তিনি বেশ কয়েকটি মুক্তিপ্রাপ্ত এবং আসন্ন চলচ্চিত্রে অভিনয় করেছেন যেমন আদম, যেখানে তিনি সহশিল্পী হিসেবে পেয়েছেন মিস ওয়ার্ল্ড বাংলাদেশ খ্যাত জান্নাতুল ফেরদৌস ঐশীকে,  গন্তব্য,  নিশ্চুপ ভালোবাসা, নেকাব্বরের মহাপ্রয়াণ, হরিজন প্রভৃতি আফফান মিতুলের অভিনীত উল্লেখযোগ্য কিছু চলচ্চিত্র।
প্রাথমিক জীবন এবং শিক্ষা
আফফান মিতুল ১৯৮৮ সালের ২ মার্চ বাংলাদেশের জন্মগ্রহণ করেন। তিনি গভর্নমেন্ট ল্যাবরেটরি হাই স্কুল থেকে মাধ্যমিক শেষ করেন এবং ড্যাফোডিল ইন্টারন্যাশনাল ইউনিভার্সিটি থেকে সাংবাদিকতায় স্নাতক হন।
কর্মজীবন
২০০৭ সালে টেলিভিশন নাটক  'অন্তরালে'তে অভিনয়ের মাধ্যমে অভিষেক হয় মিতুলের মাত্র ১৯ বছর বয়সে। তার টেলিভিশন ক্যারিয়ারের টার্নিং পয়েন্ট আসে ২০০৮ সালে যখন তিনি হুমায়ূন আহমেদ পরিচালিত ' নুরুদ্দিন স্বর্ণপদক'  নাটকে অভিনয় করেন। তার প্রথম চলচ্চিত্র ' হরিজন '(২০১৪), যেটিতে তিনি অভিনয় করেছেন জয়ন্ত চট্টোপাধ্যায় এবং রোকেয়া প্রাচী র সন্তান 'ভূঁইমালী' চরিত্রে। 'হরিজন' সিনেমায় প্রথম অভিনয় করলেও তার অভিনীত দ্বিতীয় সিনেমা 'নেকাব্বরের মহাপ্রয়াণ' প্রথমে মুক্তি পায় ১৩ জুন, ২০১৪ সনে। প্রধান নায়ক হিসাবে তার প্রথম বাণিজ্যিক সিনেমা ২০১৮ সালে, সিনেমার নাম 'নিশ্চুপ ভালোবাসা ' । ছবিতে অভিষেককারী সারা জেরিনের সাথে জুটি বেঁধে অভিনয় করেছিলেন আফফান মিতুল। এরপর টিভি নাটকে একচেটিয়া অভিনয়ের পর ২০২১ সাল থেকে ফের সিনেমায় নিয়মিত হন এবং আর কোনদিন টিভি নাটকে অভিনয় করবেন না বলে সিদ্ধান্ত নেন। ২০২১ সালে আফফান মিতুল অভিনীত ২টি সিনেমা প্রেক্ষাগৃহে মুক্তি পায়। একটি সিনেমার নাম 'পাগলের মতো ভালোবাসি'। শাহিন সুমন পরিচালিত 'পাগলের মতো ভালোবাসি' সিনেমাটি মুক্তি পায় ২০২১ সালের ১৯ ফেব্রুয়ারি। এই সিনেমায় মিতুল গেস্ট অ্যাপিয়ারেন্সে অভিনয় করেছেন। আফফান মিতুল স্বপ্নের ফেরিওয়ালা শিরোনামের সিনেমায় সালমান শাহ ভক্তের ভূমিকায় অভিনয় করছেন প্রধান নায়ক চরিত্রেই, সিনেমাটি নির্মাণ করছেন জনপ্রিয় চলচ্চিত্র পরিচালক সায়মন তারিক। ২০২১ সালে, তিনি গন্টোব্যো নামক একটি দেশাত্মবোধক চলচ্চিত্রে উপস্থিত ছিলেন যেখানে প্রধান চরিত্রে অভিনয় করেছেন ফেরদৌস আহমেদ, জয়ন্ত চট্টোপাধ্যায় এবং এলিনা শাম্মী। এখন পর্যন্ত, তিনি মোট ১২টি সিনেমাতে অভিনয় করেছেন।
চলচ্চিত্র ছাড়াও তিনি বেশ কয়েকটি টেলিভিশন নাটক এবং ওয়েব সিরিজেও অভিনয় করেছেন। তিনি বেশ কয়েকটি টেলিভিশন নাটকে অভিনয় করেছেন যার মধ্যে রয়েছে এখন পর্যন্ত, তিনি মোট ৮৭টি টেলিভিশন নাটক ও ১২টি চলচ্চিত্র এবং ৩টি ওয়েব সিরিজে অভিনয় করেছেন।
গাণিতিক সৌন্দর্য
300px|right|thumb|"গাণিতিক সৌন্দর্য"-এর একটি উদাহরণ —[[পিথাগোরাসের উপপাদ্য-এর একটি সহজ এবং রুচিশীল প্রমাণ।]] 300px|right|thumb|[[ম্যান্ডেলব্রট সেট-এর পরিসীমা]] right|300px|thumb|ফ্র্যাক্‌টাল শিল্পকলার একটি সাধারণ উদাহরণ, [[ম্যান্ডেলব্রট সেট]] বেশির ভাগ গণিতবিদ তাদের কাজে নান্দনিক তৃপ্তি খুঁজে পান। তারা গণিত বা গণিতের কোন নির্দিষ্ট রূপকে "সুন্দর" উপাধি দিয়ে এই তৃপ্তি প্রকাশ করেন। কখনো কখনো গণিতবিদেরা গণিতকে শিল্পের সাথে, নিদেনপক্ষে একধরনের সৃষ্টিশীল কাজের তুলনা করে থাকেন। গণিতের সাথে সঙ্গীত ও কবিতা-র তুলনাও বিরল নয়।
বারট্রান্ড রাসেল গণিতের সৌন্দর্যকে এভাবে প্রকাশ করেন: Mathematics, rightly viewed, possesses not only truth, but supreme beauty — a beauty cold and austere, like that of sculpture, without appeal to any part of our weaker nature, without the gorgeous trappings of painting or music, yet sublimely pure, and capable of a stern perfection such as only the greatest art can show. The true spirit of delight, the exaltation, the sense of being more than Man, which is the touchstone of the highest excellence, is to be found in mathematics as surely as poetry.
পল এর্ডশ গণিতের অনির্বচনীয়তা (ineffability) সম্পর্কে তার মত দেন এভাবে: Why are numbers beautiful? It's like asking why is Beethoven's Ninth Symphony beautiful. If you don't see why, someone can't tell you. I know numbers are beautiful. If they aren't beautiful, nothing is.
আল-ওয়াতান (কাতার)
আল-ওয়াতান (الوطن) হ'ল কাতারের দোহায় অবস্থিত একটি আরবি ভাষার দৈনিক সংবাদপত্র। কাগজটি আল রায়া এবং আল শার্ক সহ দেশের তিনটি আরবি সংবাদপত্রের একটি।
ইতিহাস এবং প্রচলন
আল ওয়াতান ১৯৯৫ সালে প্রতিষ্ঠিত হয়েছিল এবং আমিরের পরে কাতারে প্রকাশিত প্রথম সংবাদপত্র ছিল, শেখ হামাদ বিন খলিফা আল থানি, প্রেস সেন্সর বাতিল করে । এর মূল সংস্থাটি দার আল ওয়াতান প্রিন্টিং, প্রকাশনা ও বিতরণ সংস্থা ডাব্লুএলএল। এই দৈনিকটি প্রকাশের সাথে সাথে অন্য শীর্ষস্থানীয় কাতারি আরবি পেপার আল রায়া তার প্রচলনের এক তৃতীয়াংশ হারাতে বসেছে। ২০০৮ সালের দৈনিক প্রচার ছিল ১৫,০০০।
মালিকানা
প্রাক্তন পররাষ্ট্রমন্ত্রী হামাদ বিন জাসিম আল থানি পত্রিকার অর্ধেক মালিক।
নেসিপ ইব্রাহিমি
নেসিপ ইব্রাহিমি ছিলেন একজন আলবেনীয় রাজনীতিবিদ এবং ১৯৭৬ থেকে ১৯৮৩ সাল পর্যন্ত তিরানার মেয়র ছিলেন।
আকসা মসজিদ, রাবওয়া
আকসা মসজিদ পাকিস্তানের আহ্‌মদীয়া মুসলিম সম্প্রদায়ের বৃহত্তম মসজিদ। ১৯৬৬ সালে মসজিদটির ভিত্তিপ্রস্তর স্থাপন করা হয়। মসজিদটি ১৯৭২ সালের ৩১ মার্চ আহ্‌মদীয়া সম্প্রদায়ের বিশ্বব্যাপী প্রধান মির্জা নাসির আহমেদ উদ্বোধন করে। এটি রাবওয়ার আহ্‌মদীয়া মুসলিম সম্প্রদায়ের প্রধান মসজিদ যেখানে ২০,০০০ জন মুসল্লী থাকতে পারে।
নির্মাণ
মোবারক মসজিদের ধারণক্ষমতা অপর্যাপ্ত হওয়ায় ১৯৬৪ সালে রাবওয়াতে একটি জামে মসজিদ তৈরি করার সিদ্ধান্ত নেয়া হয়। মসজিদ নির্মাণের জন্য তহবিল সংগ্রহের জন্য ১৯৬৪ সালের ৭ জুলাই আল-ফজল পত্রিকার মাধ্যমে একটি আবেদন করা হয় এবং ওই বছরের ২১ জুলাই নাগাদ তহবিলের ব্যবস্থা করা হয় এবং সংবাদপত্রে আবেদন বন্ধ করা হয়। ১৯৬৬ সালের ২৮ অক্টোবর ৫,০০০ অতিথির উপস্থিতিতে একটি অনুষ্ঠানে প্রয়াত মির্জা নাসির আহমেদ ভারতের আকসা মসজিদ থেকে আনা একটি পাথর দিয়ে এই মসজিদের ভিত্তিপ্রস্তর স্থাপন করেছিলেন।
১৯৮৪ পরবর্তী
১৯৮৪ সালের ২৬ এপ্রিল পাকিস্তান একটি অধ্যাদেশ পাস করে এবং বিশ্বব্যাপী আহমদিয়া মুসলিম সম্প্রদায়ের প্রধান মির্জা তাহির আহমদ লন্ডনে চলে যান। ওই সময়ে নিরাপত্তা উদ্বেগ এবং পাকিস্তানে আহমদীদের নিপীড়নের কারণে মসজিদ চত্বরের চারপাশে একটি সীমানা প্রাচীর তৈরি করা হয়েছিল। মসজিদটির নির্মাণ কাজ শুরু হয় ১৯৮৬ সালে এবং শেষ হয় ১৯৮৯ সালের ফেব্রুয়ারি মাসে।
নির্মাণ এবং নকশা
সেই সময়ে আহমদিয়া মুসলিম সম্প্রদায়ের প্রধান মির্জা বশির-উদ-দীন মাহমুদ আহমেদ-এর নির্দেশে আবদুল রশিদ মসজিদের নকশা তৈরি করেছিলেন। নির্মাণের ব্লুপ্রিন্ট তার জীবদ্দশায় প্রস্তুত করা হয়েছিল, কিন্তু ১৯৬৫ সালের ভারত-পাকিস্তান যুদ্ধের কারণে তার দ্বারা ভিত্তি স্থাপন করা সম্ভব হয়নি। মসজিদের কলামবিহীন প্রধান হলটির আয়তন ১,৬৪০ বর্গ মিটার এবং প্রাঙ্গণের আয়তন ৪,৫২০ বর্গ মিটার। মসজিদটির মূল নকশা বাদশাহী মসজিদ এবং জামে মসজিদ, দিল্লি থেকে অনুপ্রাণিত হয়ে তৈরি করা হয়েছে বলে জানা যায়। ৬,৫০০ মিটার 2 বড় কম্পাউন্ডের সাথে মসজিদটি ২০,০০০ জন মুসল্লি ধারণ করতে পারে। মসজিদটিতে মোট ৬টি মিনার রয়েছে যার মধ্যে চারটি প্রায় ২০ মিটার এবং দুটি ১২ মিটার উঁচু।
মসজিদটি নির্মাণে আনুমানিক ১.৫০ মিলিয়ন রুপি খরচ হয়েছে, যার বেশিরভাগই মুহাম্মদ সিদ্দিক বানী বহন করেছিলেন, যদিও তার অনুরোধের কারণে তার মৃত্যু পর্যন্ত তার নাম প্রকাশ করা হয়নি। তার মৃত্যুর পর বাকি খরচ দেন শেখ আবদুল মজিদ।
বহি:সংযোগ
আকসা মসজিদ
হালিমা খাতুন (রাজনীতিবিদ)
রাজনৈতিক জীবন
হালিমা খাতুন পঞ্চম ও ষষ্ঠ জাতীয় সংসদের মহিলা আসন ২৮ থেকে বাংলাদেশ জাতীয়তাবাদী দল মনোনীত সংসদ সদস্য ছিলেন।
ব্যাফিন উপসাগর
ব্যাফিন উপসাগর উত্তর আটলান্টিক মহাসাগরের একটি প্রান্তিক সাগর, যা ব্যাফিন দ্বীপ এবং গ্রীনল্যান্ডের দক্ষিণ-পশ্চিম উপকূলের মধ্যবর্তী স্থানে অবস্থিত। এটি ডেভিস প্রণালী এবং ল্যাব্রাডর সাগর হয়ে আটলান্টিকের সাথে সংযুক্ত। সংকীর্ণ ন্যারেস প্রণালী উত্তর মহাসাগরের সাথে ব্যাফিন উপসাগরকে সংযুক্ত করেছে। বরফ আচ্ছাদিত থাকায় এবং খোলা এলাকায় প্রচুর ভাসমান বরফ ও হিমশৈলীর কারণে বছরের অধিকাংশ সময় উপসাগরটি নৌ চলাচলের অনুপযুক্ত থাকে।
বীরগাঁও ইউনিয়ন
বীরগাঁও বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
আয়তন
বীরগাঁও ইউনিয়নের আয়তন ২,৮২৫ একর (১১.৪৩ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী বীরগাঁও ইউনিয়নের মোট জনসংখ্যা ১৭,৪৩২ জন। এর মধ্যে পুরুষ ৮,০৪৫ জন এবং মহিলা ৯,৩৮৭ জন। মোট পরিবার ৩,২১৪টি। জনসংখ্যার ঘনত্ব প্রতি বর্গ কিলোমিটারে প্রায় ১,৫২৫ জন।
অবস্থান ও সীমানা
নবীনগর উপজেলার উত্তরাংশে বীরগাঁও ইউনিয়নের অবস্থান। এ ইউনিয়নের দক্ষিণ-পশ্চিমে মেঘনা নদী ও নবীনগর পশ্চিম ইউনিয়ন, দক্ষিণে ও পূর্বে কৃষ্ণনগর ইউনিয়ন, উত্তরে আশুগঞ্জ উপজেলার লালপুর ইউনিয়ন এবং পশ্চিমে মেঘনা নদী ও নরসিংদী জেলার রায়পুরা উপজেলার চানপুর ইউনিয়ন অবস্থিত।
প্রশাসনিক কাঠামো
বীরগাঁও ইউনিয়ন নবীনগর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
শিক্ষা প্রতিষ্ঠান
বীরগাঁও স্কুল অ্যান্ড কলেজ।
বাইশমৌজা সোবহানিয়া দাখিল মাদ্রাসা।
হাজ্বী পীর মোহাম্মদ উচ্চবিদ্যালয়।
রাহমাতাল্লিল আলামিন কিন্টার গার্ডেন।
আশার আলো কিন্টার গার্ডেন।
তাছাড়াও ইউনিয়নের প্রতিটি ওয়ার্ডে একটি করে সরকারি প্রাথমিক বিদ্যালয় রয়েছে।
দর্শনীয় স্থান
মালিক ভরসা মাজার।
মেনহাজ হুদা
মেনহাজ হুদা (জন্ম ২০ মার্চ ১৯৬৭) একজন বাংলাদেশি বংশোদ্ভুত ব্রিটিশ চলচ্চিত্র ও টেলিভিশন পরিচালক। টেলিভিশন ফিল্ম কিডাল্টহুড প্রযোজনা ও পরিচালনা করার জন্য তিনি বিখ্যাত।
চলচ্চিত্র কর্মজীবন
মেনহাজ হুদা ১৯৯৩ সালে প্রথম হিপনোসিস নামক একটি টেলিভিশন সিরিজ পরিচালনা করেন। ১৯৯৯ সালে তিনি জাম্প বয় পরিচালনা করেন এবং এই কাজের জন্য 'শ্রেষ্ঠ ফিচার ফিল্ম' বিভাগে মিডিয়াওয়েভ পুরস্কার অর্জন করেন।
অন্যান্য প্রযোজনা কর্মের মধ্যে উল্লেখযোগ্য হচ্ছে- কুইয়ার এজ ফোক ২, ইজ হ্যারি অন দ্য বোট?, মারফি'জ ল, মার্ডার ইন মাইন্ড, দ্য বিল, ব্লু মার্ডার এবং হলবাই ব্লু।
মেনহাজ হুদা টেলিভিশন ফিল্ম কিডাল্টহুড এবং ওয়েস্ট ১০ লন্ডন প্রযোজনা ও পরিচালনা করেন। ফিল্ম দুটির লেখক নোয়েল ক্লার্ক। মেনহাজ হুদা ২০০৬ সালে ব্রিটিশ ইন্ডিপেন্ডেন্ট চলচ্চিত্র উৎসবে 'ডগলাস হিকক্স পুরস্কার' লাভ করেন।
তার ভৌতিক চলচ্চিত্র কামডাউন। এতে অভিনয় করেন মার্টিন কম্পটসন, অ্যাডাম ডিকন, জিওফ বেল, রেড ম্যাড্রেল, ডুয়েইন হেনরিসহ আরো অনেকে। চলচ্চিত্রটি ২০১০ সালে লন্ডনে মুক্তি পায়। কিডাল্টহুডের পরবর্তী সংস্করণ এভরিহোয়ার অ্যান্ড নোহোয়ার ২০১১ সালে মুক্তি পায়।
টিকামগড় লোকসভা কেন্দ্র
টিকামগড় লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৫,২৮,৮৬৩ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি মধ্যপ্রদেশের টিকামগড়, নিওয়ারি এবং ছত্তরপুর জেলায় অবস্থিত বিধানসভা কেন্দ্রগুলি নিয়ে গঠিত।
ইতিহাস
টিকামগড় লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি বিন্ধ্যপ্রদেশ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷ এই লোকসভা কেন্দ্রের অধিকাংশ বিধানসভাই পূর্বে খাজুরাহো লোকসভা কেন্দ্রের অন্তর্ভুক্ত ছিলো৷
বিধানসভা কেন্দ্র গুলি
লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র তফসিলী জাতিদের জন্য সংরক্ষিত আসন।
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৪৩ নং বিধানসভা কেন্দ্র। এটি একটি অসংরক্ষিত আসন। এটি টিকামগড় জেলায় অবস্থিত৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৪৪ নং বিধানসভা কেন্দ্র৷ এটি টিকামগড় জেলায় অবস্থিত৷ এটি তফসিলী জাতিদের জন্য সংরক্ষিত আসন৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৪৫ নং বিধানসভা কেন্দ্র৷ এটি নেওয়ারি জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৪৬ নং বিধানসভা কেন্দ্র৷ এটি নেওয়ারি জেলায় অবস্থিত৷ এটি একটি অসংরক্ষিত আসন৷৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৪৭ নং বিধানসভা কেন্দ্র। এটি একটি অসংরক্ষিত আসন। এটি টিকামগড় জেলায় অবস্থিত৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৪৮ নং বিধানসভা কেন্দ্র৷ এটি ছত্তরপুর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৫১ নং বিধানসভা কেন্দ্র৷ এটি ছত্তরপুর জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ৫২ নং বিধানসভা কেন্দ্র৷ এটি ছত্তরপুর জেলায় অবস্থিত৷ এটি একটি অসংরক্ষিত আসন৷
হেলিকপ্টার
হেলিকপ্টার বাতাসের চেয়ে ভারী অথচ উড্ডয়নক্ষম এমন একটি আকাশযান যার উর্দ্ধগতি সৃষ্টি হয় এক বা একাধিক আনুভূমিক পাখার ঘুর্ণনের সাহায্যে, উড়োজাহাজের মত ডানার সম্মুখগতির সাহায্যে জন্য নয় । এই পাখাগুলো দুই বা ততোধিক ব্লেডের সমন্বয়ে গঠিত যারা একটি মাস্তুল বা শক্ত দন্ডকে কেন্দ্র করে ঘোরে। ঘুর্ণনক্ষম পাখার জন্য হেলিকপ্টারকে ঘূর্ণিপাখা আকাশযান বলা যায়।
'হেলিকপ্টার' শব্দটি এসেছে ফরাসি hélicoptère এলিকপ্ত্যার্‌ শব্দটি থেকে যা গুস্তাভ দ্য পন্তন দ্যআমেকোর্ত ১৮৬১ সালে ব্যবহার করেন। এই ফরাসি শব্দটির উৎস আবার গ্রীক হেলিক্‌ অর্থাৎ "স্পাইরাল" বা "ঘুর্ণন" এবং  প্তেরোন্‌ অর্থাৎ "পাখা"  শব্দ দুটি।
হেলিকপ্টারের সবচেয়ে বড় সুবিধা হলো হেলিকপ্টার একেবারে খাড়া ভাবে উড়তে(take off) এবং নামতে(landing) পারে, এ জন্য এর কোন রানওয়ে প্রয়োজন হয় না; হেলিকপ্টারের পাখাই একে ওড়ার জন্য প্রয়োজনীয় উর্দ্ধচাপ সরবরাহ করে। এই কারণে সঙ্কীর্ণ বা বিচ্ছিন্ন স্থানে যেখানে বিমান ওঠা নামা করতে পারে না, সেখানে হেলিকপ্টার ব্যবহার করা হয়। পাখার দ্বারা সৃষ্ট উর্দ্ধচাপ হেলিকপ্টারকে একই স্থানে ভেসে থাকতেও সাহায্য করে, ফলে হেলিকপ্টারকে দিয়ে এমন সব কাজ করানো যায় যা বিমানকে দিয়ে করানো যায়না, যেমন ক্রেন বা ঝুলন্ত ভারবাহক হিসেবে ব্যবহার।
হেলিকপ্টারের জন্ম অনেক আগে, মানুষের ওড়াউড়ির প্রথম অর্ধশতাব্দীর মধ্যে, হলেও ১৯৪২ সালে ইগর সিকোরস্কির তৈরি করা নকশার হেলিকপ্টারই প্রথম বাণিজ্যিকভাবে উৎপাদিত হয় এবং প্রথম ১৩১টি হেলিকপ্টার তৈরি করা হয় । আবার প্রথমদিকের বেশীরভাগ হেলিকপ্টারের প্রধান পাখা দুটো করে থাকলেও একটি মূল পাখা এবং একটি অ্যান্টিটর্ক (antitorque) পেছনের পাখা সমৃদ্ধ নকশাগুলোই বিশ্বজুড়ে "হেলিকপ্টার" নামে স্বীকৃতি পেয়েছে।
সঞ্জয়
সঞ্জয় (সংস্কৃত: सञ्जय, অর্থ "বিজয়") অথবা সঞ্জয় গাবল্গন হলেন প্রাচীন হিন্দু মহাকাব্য মহাভারতে বর্ণিত একজন উপদেষ্টা এবং সারথি।
মহাভারতে উল্লেখিত হয়েছে পাণ্ডব এবং কৌরবদের মধ্যে একটি মহাসমর সংগঠিত হয় যেখানে অন্ধ রাজা ধৃতরাষ্ট্র হলেন কৌরবদের পিতা। সঞ্জয় হলেন হস্তিনাপুরের রাজার সারথি গবল্গনের পুত্র এবং রাজা ধৃতরাষ্ট্রের সারথি। তিনি মহর্ষি বেদব্যাসের শিষ্য এবং মহারাজ ধৃতরাষ্ট্রের একান্ত অনুগত সহচর। সঞ্জয়, মহর্ষি বেদব্যাসের কৃপায় দিব্যদৃষ্টি বা দূরদৃষ্টি লাভ করেন, সঞ্জয় দিব্যদৃষ্টির কারণে কুরুক্ষেত্র যুদ্ধে সংঘটিত ঘটনাবলি অন্ধ রাজা ধৃতরাষ্ট্রের নিকট পুঙ্খানুপুঙ্খভাবে বর্ণনা করেন। দিব্যদৃষ্টি প্রভাবে কুরুক্ষেত্র যুদ্ধের প্রাক্কালে অর্জুন এবং শ্রীকৃষ্ণের মধ্যে কথোপকথনরূপ শ্রীমদ্ভগবদ্গীতা শুনতে এবং দেখতে পান এবং তাও ধৃতরাষ্ট্রের নিকট বর্ণনা করেন।
বার্তাবাহক বা দূত হিসেবে
কুরুক্ষেত্র মহাযুদ্ধ শুরু হওয়ার আগে, সঞ্জয় কৌরবদের দূত হিসেবে যুধিষ্ঠির কাছে গমন করেন। কৌরবদের পক্ষের হয়ে আলোচনা করেন।
দিব্যদৃষ্টি লাভ
কুরুক্ষেত্র যুদ্ধের অব্যবহিত পূর্বে ধৃতরাষ্ট্র শোকার্ত হয়ে নির্জন স্থানে পুত্রদের (দুর্যোধনাদি কৌরবদের) দুর্নীতির বিষয় ভাবছিলেন এমন সময় প্রত্যক্ষদর্শী ত্রিকালজ্ঞ ভগবান ব্যাস তাঁর কাছে এসে বললেন যে, রাজা! তোমার পুত্রদের এবং অন্য রাজাদের মৃত্যুকাল আসন্ন হয়েছে। তাঁরা যুদ্ধে পরস্পরকে বিনষ্ট করবেন। কালবশেই এমন হবে - এই জেনে তুমি শোক দূর কর। পুত্র! যদি (তুমি) সংগ্রাম দেখতে ইচ্ছা কর তবে আমি তোমাকে দিব্যদৃষ্টি দেব। ধৃতরাষ্ট্র বললেন, ব্রহ্মর্ষিশ্রেষ্ঠ জ্ঞাতিবধ দেখতে আমার রুচি নেই, কিন্তু আপনার প্রসাদে এই যুদ্ধের সম্পূর্ণ বিবরণ শুনতে ইচ্ছা করি। ব্যাস বললেন, গবল্গনপুত্র এই সঞ্জয় আমার বরে দিব্যচক্ষু লাভ করবেন। যুদ্ধের সমস্ত ঘটনা এঁর প্রত্যক্ষ হবে, ইনি সর্বজ্ঞ হয়ে তোমাকে যুদ্ধের বিবরণ বলবেন। ((টীকা: সঞ্জয় বক্তা এবং ধৃতরাষ্ট্র শ্রোতা — এই ভাবে কুরুক্ষেত্রযুদ্ধের সমগ্র ঘটনা মহাভারতে বিবৃত হয়েছে।)) ইনি অস্ত্রে আহত হবেন না, শ্রমে ক্লান্ত হবেন না, জীবিত থেকেই এই যুদ্ধ হতে নিষ্কৃতি পাবেন। এভাবে, ব্যাসদেবের কৃপায় দিব্যদৃষ্টি লাভ করেন।
মহাভারতের যুদ্ধের বর্ণনাকারী হিসেবে
সঞ্জয় কুরুক্ষেত্র যুদ্ধের প্রতিটি ঘটনা বর্ণনা ছাড়াও আরো বিভিন্ন বিষয় বর্ণনা করেছেন:
পৃথিবী, অন্যান্য গ্রহ এবং ভারতীয় উপমহাদেশের ভৌগোলিক বিবরণ, (প্রাচীন) ভারতীয় উপমহাদেশ তথা ভারত বর্ষের শত শত রাজ্য, জাতি, প্রদেশ, শহর, নগর, গ্রাম, নদী, পর্বত এবং বনের বিস্তৃত বিবরণ দিয়েছেন।
তিনি উভয় পক্ষের রথী, মহারথী, প্রতিদিন উভয় পক্ষ কর্তৃক নির্মিত ব্যুহ বা সৈন্যসমাবেশ, প্রতি বীরের বীরত্ব, মৃত্যু প্রভৃতি বিষয় ধৃতরাষ্ট্রের নিকট বিবৃত করেন। তিনি নিরপেক্ষ এবং স্পষ্টভাবে যুদ্ধের ঘটনা বর্ণনা করেন এবং শ্রীকৃষ্ণ ও অর্জুনের হাতে দুর্যোধন তথা কৌরবদের পরাজয়ের পূর্বাভাস করেন।
শেখ হাসিনা টেক্সটাইল ইঞ্জিনিয়ারিং কলেজ
শেখ হাসিনা টেক্সটাইল ইঞ্জিনিয়ারিং কলেজ বাংলাদেশের জামালপুর জেলার মেলান্দহের ভাবকি বাজারে অবস্থিত একটি স্নাতক পর্যায়ের সরকারি প্রকৌশল কলেজ। এটি বাংলাদেশ বস্ত্র অধিদপ্তর কর্তৃক পরিচালিত এবং বাংলাদেশ টেক্সটাইল বিশ্ববিদ্যালয়ের অধিভুক্ত।
অবস্থান
বাংলাদেশের জামালপুর জেলার মেলান্দহের ভাবকি বাজারে অবস্থিত একটি স্নাতক পর্যায়ের সরকারি প্রকৌশল কলেজ।
অনুষদ ও বিভাগ
শেখ হাসিনা টেক্সটাইল ইঞ্জিনিয়ারিং কলেজে বাংলাদেশ টেক্সটাইল বিশ্ববিদ্যালয় এর অধীনে চার বছর মেয়াদি বিএসসি ইন টেক্সটাইল ইঞ্জিনিয়ারিং কোর্সের ৪ টি ডিপার্টমেন্টে পাঠদান করানো হয়।
শওকত মোমেন শাহজাহান
শওকত মোমেন শাহজাহান (১৯৫১-২০১৪) একজন বাংলাদেশী রাজনীতিবিদ ও সংসদ সদস্য। তিনি টাঙ্গাইল-৮ আসন থেকে চারবার সংসদ সদস্য   নির্বাচিত হন।
প্রাথমিক জীবন
শাহজাহান ১৯৫১ সালে জন্মগ্রহণ করেন। তিনি ময়মনসিংহে বাংলাদেশ কৃষি বিশ্ববিদ্যালয়ে অর্থনীতিতে পড়াশোনা করেন। স্নাতকোত্তরের পর তিনি বাংলাদেশ কৃষি বিশ্ববিদ্যালয়ে লেকচারার হিসেবে কাজ করেন। তিনি সখীপুর আবাসিক মহিলা কলেজের প্রতিষ্ঠাতা ও বাংলাদেশ কৃষি গবেষণা কাউন্সিলের সদস্য।
রাজনৈতিক জীবন
শওকত মোমেন শাজাহান ১৯৮৬ সালে বাংলাদেশ আওয়ামী লীগের প্রার্থী হিসেবে প্রথম সংসদ সদস্য নির্বাচিত হন। এরপর ১৯৯৯ সালে উপনির্বাচন ৮ম সংসদের সংসদ সদস্য নির্বাচিত হন ও ২০০৮ সালে আবার সংসদ সদস্য নির্বাচিত হন। নবম সংসদে তিনি কৃষি মন্ত্রণালয় সম্পর্কিত সংসদীয় স্থায়ী কমিটির সভাপতি ও মুক্তিযুদ্ধ বিষয়ক মন্ত্রণলায় সম্পর্কিত কমিটির সদস্য হিসেবে দায়িত্ব পালন করেন। ২০১৪ সালে দশম জাতীয় সংসদ নির্বাচনে তিনি বিনা প্রতিদ্বন্দ্বিতায় সংসদ সদস্য নির্বাচিত হন।
মৃত্যু
শওকত মোমেন শাহজাহান ২০১৪ সালের ২০ জানুয়ারি সখীপুরের নিজ বাসভবনে হূদযন্ত্রের ক্রিয়া বন্ধ হয়ে মৃত্যুবরণ করেন। তাকে সখীপুর আবাসিক মহিলা অনার্স কলেজ চত্বরে তার বাবার কবরের পাশে দাফন করা হয়।
রাশিয়ার গৃহযুদ্ধ
লাল ফৌজ গঠন
১৯১৭ সালের মাঝামাঝি থেকে রুশ সৈন‍্যবাহিনী ভেঙে পড়তে শুরু করে। বলশেভিকরা স্বেচ্ছাসেবকদের দ্বারা গঠিত লাল রক্ষীবাহিনীকে তাদের মূল সৈন‍্যদল হিসেবে ব‍্যবহার করে। বলশেভিক রাষ্ট্রীয় নিরাপত্তা সংস্থা চেকার একটি সশস্ত্র সামরিক ইউনিট এদেরকে সহায়তা করতে। ১৯১৮ সালের জানুয়ারিতে যুদ্ধে বড় ধরনের বিপর্যয় ঘটার পর লিওন ত্রতস্কি (পরবর্তীতে সোভিয়েত রাশিয়ার সামরিক ও নৌবাহিনী বিষয়ক জনকমিশার) একটি অধিক কার্যকরী সৈন‍্যবাহিনী তৈরির উদ্দেশ্যে লাল রক্ষীবাহিনীকে 'শ্রমিক ও কৃষকদের লাল ফৌজ' হিসেবে পুনর্গঠিত করেন। সৈন‍্যদের মনোবল বৃদ্ধি এবং আনুগত্য নিশ্চিত করার জন‍্য বলশেভিকরা লাল ফৌজের প্রতিটি ইউনিটে রাজনৈতিক কমিশার নিযুক্ত করে।
যুদ্ধের ভৌগোলিক ও সময়ানুক্রমিক ব‍্যাপ্তি
যুদ্ধটিকে প্রধানত তিনটি রণাঙ্গনে বিভক্ত করা যায় – দক্ষিণ রণাঙ্গন, উত্তর-পশ্চিম রণাঙ্গন এবং পূর্ব রণাঙ্গন। সময়ের দিক থেকেও যুদ্ধটিকে তিন ভাগে বিভক্ত করা যায়।
এদের মধ‍্যে প্রথম ভাগটি অক্টোবর বিপ্লব থেকে ব্রেস্ত-লিতোভস্ক যুদ্ধবিরতি পর্যন্ত বিস্তৃত। বিপ্লব সংঘটিত হওয়ার দিনই কসাক জেনারেল আলেক্সেই কালেদিন নতুন সরকারকে মেনে নিতে অস্বীকার করেন এবং দন অঞ্চলের ওপর পূর্ণ কর্তৃত্ব স্থাপন করেন । সেখানে স্বেচ্ছাসেবক সৈন‍্যবাহিনী জড়ো হয়। ব্রেস্ত-লিতোভস্ক চুক্তি স্বাক্ষরিত হওয়ার পর মিত্রশক্তিও সরাসরি রাশিয়ায় সামরিক হস্তক্ষেপ করে এবং বলশেভিক সরকারের বিরোধী বাহিনীগুলোকে অস্ত্রশস্ত্র সরবরাহ শুরু করে। বলশেভিকদের সঙ্গে সম্ভাব‍্য সংঘাতের আশঙ্কায় অনেক জার্মান সেনানায়কও তাদের সাহায্য করার প্রস্তাব দেন।
এসময় বলশেভিকরা অস্থায়ী সরকার এবং শ্বেত ফৌজের কাছ থেকে মধ‍্য এশিয়া দখল করে নেয় এবং স্তেপ ও তুর্কিস্তানে (যেখানে প্রায় বিশ লক্ষ রুশ বসবাস করত) কমিউনিস্ট পার্টির একটি ঘাঁটি গড়ে তোলে।
প্রাথমিক বলশেভিকবিরোধী বিদ্রোহসমূহ
১৯১৭ সালের অক্টোবরে সংঘটিত কেরেনস্কি-ক্রাস্নভ অভ‍্যুত্থান ছিল বলশেভিকদের কাছ থেকে ক্ষমতা কেড়ে নেয়ার প্রথম প্রচেষ্টা। পেত্রোগ্রাদে সংঘটিত জাঙ্কার বিদ্রোহ এই অভ‍্যুত্থানকে সমর্থন করে। কিন্তু লাল রক্ষীরা, বিশেষত লাল লাতভীয় রাইফেলস, এই দুইটি বিদ্রোহ দমন করতে সক্ষম হয়।
কেন্দ্রীয় শক্তির সঙ্গে শান্তিচুক্তি
১৯১৭ সালের ১৬ ডিসেম্বর রাশিয়া এবং কেন্দ্রীয় শক্তির মধ্যে ব্রেস্ত-লিতোভস্কে একটি যুদ্ধবিরতি চুক্তি স্বাক্ষরিত হয় এবং শান্তি আলোচনা শুরু হয়। শান্তির বিনিময়ে কেন্দ্রীয় শক্তি প্রাক্তন রুশ সাম্রাজ‍্যের বিরাট এক অঞ্চল দাবি করে। এর ফলে রুশ জাতীয়তাবাদী ও রক্ষণশীলরা দারুণ বিচলিত হয়ে পড়ে। বলশেভিকদের প্রতিনিধি লিওন ত্রতস্কি এ ধরনের কোনো চুক্তি করতে অস্বীকৃতি জানান, এবং বলশেভিকরা 'যুদ্ধও নয়, শান্তিও নয়' এই নীতি অনুসরণ করে একটি একপক্ষীয় যুদ্ধবিরতি পালন করতে থাকে।
মধ‍্য এশিয়া (১৯১৮)
১৯১৮ সালের ফেব্রুয়ারিতে লাল ফৌজ শ্বেত রুশদের দ্বারা সমর্থিত তুর্কিস্তানের স্বায়ত্তশাসিত কোকান্দ দখল করে নেয়। এর ফলে মধ‍্য এশিয়ায় বলশেভিকদের ভিত মজবুত হলেও মিত্রশক্তির হস্তক্ষেপের ফলে শীঘ্রই লাল ফৌজের জন‍্য নতুন সমস‍্যার সৃষ্টি হয়। ১৯১৮ সালে মধ‍্য এশিয়ায় লাল ফৌজের জন‍্য সবচেয়ে বড় হুমকি ছিল শ্বেত ফৌজের প্রতি ব্রিটিশ সমর্থন। যুক্তরাজ‍্য উক্ত অঞ্চলে তিনজন উল্লেখযোগ্য সমরনায়ককে প্রেরণ করে। এঁদের একজন ছিলেন লেফটেন্যান্ট কর্নেল ফ্রেডারিক বেইলি, যাঁকে তাসখন্দে একটি মিশনে প্রেরণ করা হয়েছিল। বলশেভিকরা তাকে সেখান থেকে বিতাড়িত করে। আরেকজন ছিলেন জেনারেল উইলফ্রেড ম‍্যালেসন, যিনি ম‍্যালেসন মিশন পরিচালনা করেন এবং একটি ক্ষুদ্র ইঙ্গ-ভারতীয় বাহিনী নিয়ে আসখাবাদে মেনশেভিকদের সহায়তা করেন। কিন্তু তিনি তাসখন্দ, বুখারা এবং খিভা দখল করতে ব‍্যর্থ হন। তৃতীয় জন ছিলেন মেজর জেনারেল লিওনেল ডানস্টারভিল, যিনি ১৯১৮ সালের আগস্টে মধ‍্য এশিয়ায় পৌঁছান এবং এর এক মাস পরেই বলশেভিকরা তাকে সেখান থেকে বিতাড়িত করে। ১৯১৮ সালের ব্রিটিশ আক্রমণের কারণে কিছু ব‍্যর্থতা ঘটলেও মধ‍্য এশীয় জনসাধারণকে প্রভাবান্বিত করার ব‍্যাপারে বলশেভিকরা অগ্রসর হতে থাকে। ১৯১৮ সালের জুনে একটি আঞ্চলিক বলশেভিক দল প্রতিষ্ঠার জন‍্য সমর্থন লাভের উদ্দেশ্যে তাসখন্দে রুশ কমিউনিস্ট পার্টি প্রথম আঞ্চলিক কংগ্রেস আহ্বান করে।
এস্তোনিয়া, লাতভিয়া এবং পেত্রোগ্রাদ
১৯১৯ সালের জানুয়ারির মধ‍্যে এস্তোনিয়া থেকে লাল ফৌজ বিতাড়িত হয় । ২২ মে বাল্টিক জার্মান স্বেচ্ছাসেবকরা লাল লাতভীয় রাইফেলসের কাছ থেকে রিগা দখল করে নেয়, কিন্তু এক মাস পর এস্তোনীয় ৩য় ডিভিশন বাল্টিক জার্মানদের পরাজিত করে এবং লাতভীয় প্রজাতন্ত্র প্রতিষ্ঠায় সহায়তা করে ।
উত্তর রাশিয়া (১৯১৯)
ব্রিটিশরা মার্মানস্ক দখল করে এবং আমেরিকানদের সঙ্গে যৌথভাবে আর্খানজেলস্ক দখল করে। কিন্তু সাইবেরিয়া থেকে কোলচাকের সৈন‍্যবাহিনীর পশ্চাৎপসরণের পর ব্রিটিশ ও আমেরিকানরা শহরগুলো থেকে সৈন‍্য প্রত‍্যাহার করে নেয়, যাতে শীতকালে তারা বন্দরগুলোতে অবরুদ্ধ না হয়ে পড়ে। ইয়েভগেনি মিলারের নেতৃত্বাধীন শ্বেত ফৌজের অবশিষ্টাংশ ১৯২০ সালের ফেব্রুয়ারিতে এই অঞ্চল ত‍্যাগ করে।
সাইবেরিয়া (১৯১৯)
১৯১৯ সালের মার্চের প্রথমদিকে পূর্ব রণাঙ্গনে শ্বেত ফৌজের আক্রমণ আরম্ভ হয়। ১৩ মার্চ তারা উফা পুনর্দখল করে; এপ্রিলের মাঝামাঝিতে শ্বেত ফৌজ গ্লাজভ–চিস্তোপোল–বুগুলমা–বুগুরুসলান–শার্লিক রেখা বরাবর থামে। এপ্রিলের শেষদিকে লাল ফৌজ কোলচাকের বাহিনীর বিরুদ্ধে প্রতি-আক্রমণ শুরু করে। মিখাইল তুখাচেভস্কির নেতৃত্বাধীন লাল ফৌজের ৫ম সৈন‍্যদল ২৬ মে এলাবুগা, ২ জুন সারাপুল এবং ৭ জুন ইজেভস্ক দখল করে এবং আরো সামনের দিকে এগিয়ে যেতে থাকে। উভয় পক্ষই জয়-পরাজয়ের সম্মুখীন হয়, কিন্তু গ্রীষ্মের মাঝামাঝি সময়ের মধ‍্যে লাল ফৌজ শ্বেত ফৌজের তুলনায় বৃহৎ হয়ে ওঠে এবং পূর্বে হারানো অঞ্চলগুলো পুনর্দখল করে নিতে সক্ষম হয়।
চেলিয়াবিনস্ক আক্রমণ পরিত‍্যক্ত হওয়ার পর শ্বেত ফৌজ তোবোলের পিছে পশ্চাৎপসরণ করে। ১৯১৯ সালের সেপ্টেম্বরে শেষ প্রচেষ্টা হিসেবে শ্বেত ফৌজ তোবোল রণাঙ্গনে একটি আক্রমণ চালায়। কিন্তু ১৪ অক্টোবর লাল ফৌজ প্রতি-আক্রমণ চালায় এবং এর ফলে শ্বেত ফৌজের পূর্বদিকে নিরবিচ্ছিন্নভাবে পশ্চাৎপসরণ আরম্ভ হয়।
১৯১৯ সালের ১৪ নভেম্বর লাল ফৌজ ওমস্ক দখল করে । এই পরাজয়ের অল্প কিছুদিন পরেই অ‍্যাডমিরাল কোলচাক তার সরকারের ওপর থেকে নিয়ন্ত্রণ হারিয়ে ফেলেন; ডিসেম্বরের মধ‍্যে সাইবেরিয়ায় শ্বেত ফৌজ অস্তিত্ব হারায়। তিন মাসব‍্যাপী পশ্চাৎপসরণের পর ১৯২০ সালের ফেব্রুয়ারির মাঝামাঝিতে শ্বেত ফৌজের বেঁচে যাওয়া সদস‍্যরা বৈকাল হ্রদ অতিক্রম করে চিতায় পৌঁছে এবং সেমিয়োনোভের বাহিনীর সঙ্গে মিলিত হয়।
মধ‍্য এশিয়া (১৯১৯)
১৯১৯ সালের ফেব্রুয়ারির মধ্যে ব্রিটেন মধ‍্য এশিয়া থেকে সৈন‍্য প্রত‍্যাহার করে নেয়। কিন্তু লাল ফৌজের এই গুরুত্বপূর্ণ সাফল‍্যের পরও ইউরোপীয় রাশিয়া এবং অন্যান্য অঞ্চলে শ্বেত ফৌজের আক্রমণের কারণে মস্কো ও তাসখন্দের মধ‍্যে যোগাযোগ বিচ্ছিন্ন হয়। কিছু সময়ের জন‍্য সাইবেরিয়ায় অবস্থানরত লাল ফৌজ থেকে মধ‍্য এশিয়া সম্পূর্ণরূপে বিচ্ছিন্ন হয়ে পড়ে। তবে এই যোগাযোগ ব‍্যর্থতা লাল ফৌজকে দুর্বল করলেও বলশেভিকরা মধ‍্য এশিয়ায় জনসমর্থন লাভের প্রচেষ্টা অব্যাহত রাখে এবং মার্চে দ্বিতীয় আঞ্চলিক সম্মেলনের আয়োজন করে। এই সম্মেলনের সময় রুশ বলশেভিক দলের মুসলিম সংগঠনসমূহের একটি আঞ্চলিক ব‍্যুরো গঠন করা হয়। মধ‍্য এশীয় জনগণের জন‍্য অধিকতর অধিকার দেয়ার প্রতিশ্রুতি দিয়ে বলশেভিকরা স্থানীয় জনগণের সমর্থন আদায়ের চেষ্টা করে এবং বছরের শেষ পর্যন্ত মধ‍্য এশীয় জনসাধারণের সঙ্গে সৌহার্দ্যপূর্ণ সম্পর্ক বজায় রাখতে সক্ষম হয়।
১৯১৯ সালের নভেম্বরের মাঝামাঝি থেকে সাইবেরিয়ায় অবস্থানরত লাল ফৌজ এবং ইউরোপীয় রাশিয়ার সঙ্গে যোগাযোগ বিচ্ছিন্নতার অবসান ঘটে। মধ‍্য এশিয়ার উত্তর সীমান্তে লাল ফৌজের সাফল‍্যের ফলে মস্কোর সঙ্গে যোগাযোগ পুনঃস্থাপিত হয় এবং বলশেভিকরা তুর্কিস্তানে শ্বেত ফৌজকে পরাজিত করতে সক্ষম হয়।
সাইবেরিয়া এবং দূরপ্রাচ‍্য (১৯২০–১৯২২)
সাইবেরিয়ায় অ‍্যাডমিরাল কোলচাকের সৈন‍্যবাহিনী ভেঙে পড়ে। ওমস্ক হারানোর পর তিনি নিজেই সেনাপতিত্ব ছেড়ে দেন এবং জেনারেল গ্রিগোরি সেমিয়োনোভকে সাইবেরিয়ায় শ্বেত ফৌজের নতুন নেতা নিয়োগ করেন। এর অল্প কিছুদিনের মধ্যেই সৈন‍্যবাহিনীর সুরক্ষা ছাড়া ইর্কুতস্কের দিকে যাওয়ার পথে বৈরীভাবাপন্ন চেকোস্লোভাকদের হাতে তিনি গ্রেপ্তার হন এবং তাকে ইর্কুতস্কের সমাজতান্ত্রিক রাজনৈতিক কেন্দ্রের হাতে সোপর্দ করা হয়। ৬ দিন পর একটি বলশেভিক-কর্তৃত্বাধীন সামরিক-বিপ্লবী কমিটি ইর্কুতস্কের শাসনভার গ্রহণ করে। অঞ্চলটিতে শ্বেত ফৌজ পৌঁছানোর ঠিক আগে ৬/৭ ফেব্রুয়ারি কোলচাক এবং তার প্রধানমন্ত্রী ভিক্তর পেপেলিয়ায়েভকে গুলি করে হত্যা করা হয় এবং তাদের লাশ বরফ জমে যাওয়া আঙ্গারা নদীতে নিক্ষেপ করা হয়।
কোলচাকের সৈন‍্যবাহিনীর অবশিষ্টাংশ ট্রান্সবৈকালিয়ায় পৌঁছে সেমিয়োনোভের সৈন‍্যদের সঙ্গে যোগ দেয় এবং দূরপ্রাচ‍্য সৈন‍্যবাহিনী গঠন করে। জাপানি সৈন‍্যবাহিনীর সহায়তায় তারা চিতা নিজেদের দখলে রাখতে সক্ষম হয়, কিন্তু ট্রান্সবৈকালয়া থেকে জাপানি সৈন‍্য প্রত‍্যাহারের পর সেমিয়োনোভের পরিস্থিতি নাজুক হয়ে পড়ে। ১৯২০ সালের নভেম্বরে লাল ফৌজ তার সৈন‍্যবাহিনীকে ট্রান্সবৈকালিয়া থেকে বিতাড়িত করে এবং তিনি পালিয়ে চীনে আশ্রয় নিতে বাধ‍্য হন। জাপানিদের আমুর অঞ্চল দখল করে নেয়ার পরিকল্পনা ছিল, কিন্তু বলশেভিক সৈন‍্যরা ধীরে ধীরে রুশ দূরপ্রাচ্যের ওপর তাদের নিয়ন্ত্রণ পুনঃপ্রতিষ্ঠা করলে জাপানিরা শেষ পর্যন্ত সাইবেরিয়া থেকে সৈন‍্য প্রত‍্যাহার করে নেয়। ১৯২২ সালের ২৫ অক্টোবর লাল ফৌজ ভ্লাদিভোস্তক দখল করে নেয়, এবং অস্থায়ী প্রিআমুর সরকারের বিলুপ্তি ঘটে।
মনাঙ জেলা
মনাঙ জেলা (मनाङ जिल्ला, হচ্ছে নেপালের পশ্চিমাঞ্চল বিকাস ক্ষেত্রের গণ্ডকী অঞ্চলের একটি জেলা। চামে হচ্ছে এই জেলার সদরদপ্তর। এই জেলার আয়তন ।। ২০০১ সালের আদমশুমারি অনুসারে এ জেলার লোকসংখ্যা ৯,৫৮৭ জন।
পরিবহন ভূগোল
পরিবহন ভূগোল হলো ভূগোলের এমন একটি শাখা যা পৃথিবী পৃষ্ঠে মানুষ, পণ্য এবং তথ্যের চলাচল এবং সংযোগ সম্পর্কিত বিষয়াবলী নিয়ে কাজ করে। এটি বিভিন্ন অঞ্চলে বা তার মধ্যেস্থ জনসাধারণের মালামাল ও তথ্য পরিবহন বা চলাচলের পাশাপাশি রাস্তা, রেল, বিমানচালনা এবং নৌকা এবং মানুষের সাথে তাদের সম্পর্ক, পরিবেশ এবং শহুরে এলাকায় পরিবহনের বিভিন্ন ধরন নিয়েও গবেষণা করে থাকে। সেই আদিকাল থেকেই মানুষ পরিবহন পথ ও মাধ্যমকে গুরুত্ব দিতো তাদের জীবন ও জীবিকার খাতিরে যা এই আধুনিক যুগেও সমান গুরুত্ব বহন করে চলছে।